Историја.
Из историје се ученици оцењују на основу Правилника о оцењивању које је донело Министарство Просвете и на основу Стандарда и Исхода из историје, које је одредило Министарство Просвете и Спорта за целу Србију. У петом разреду у току полугодишта ученик треба да има најмање две оцене а од шестог до осмог најмање четири оцене.Наравно,увек ученик може да има и више оцена.

У оцену из историје улази пре свега знање ученика,које се проверава редовно на сваком часу у виду усменог одговарања и активности, као и усмених и писмених провера, затим, ученичких групних радова, добровољног додатног ангажовања ученика, есеја и др.Детаљно се ученици обавештавају о темама провера,стандардима и исходима тих провера,који се од њих очекују и у складу са оценом.
У оцену из историје улази активност на часу: да ли раде,да ли се јављају, да ли пишу,решавају задатке,анализирају,цртају,читају,коментаришу итд. као и да ли редовно обављају домаће задатке.Да би ученицима било забавније они добијају задатке и у виду реферата,презентација,практичних радова и све се то редовно оцењује и евидентира.
Такође у оцену улази и понашање ученика на часу историје ,јер увек и у свему је школа образовно-васпитна установа.
Наставница историје је увек ту да објасни,сугерише,помогне али и похвали ученике за њихов рад.Свака оцена је јавно објашњена и додељена ученику у складу са правилником оцењивања,стандардима и исходима предмета историје.

Критеријуми за оцењивање
Оцену одличан (5) добија ученик:
1) који је у целини усвојио основна, проширена и продубљена знања, умења и вештине, а према програму предмета; 2) чија су знања, умења и вештине на нивоу разумевања и самосталне примене у сродним и новим околностима, односно који: – уочава битно – лако одваја појединачно, опште и посебно ради уопштавања,
-логички повезује чињенице и појмове,
– самостално закључује на основу датих података, – критички расуђује, – решава проблеме на нивоу стваралачког мишљења,
– поседује богат речник и лако се садржајно усмено и писмено изражава,
-лако и брзо примењује стечена знања, – испољава креативну активност на већини часова тог предмета,
– показује интересовања и самоиницијативност за проширивање стечених знања и додатно самообразовање;
Оцену врло добар (4) добија ученик:
1) који је у целини усвојио основна знања, умења и вештине и усвојио више од половине проширених, односно продубљених знања, умења и вештина, а према програму предмета; 2) чија су знања, умења и вештине на нивоу самосталне репродукције, разумевања и примене, односно који: – уочава битно, -лако разуме, закључује и репродукује чињенице, дате дефиниције и законитости,
– критички анализује постојеће чињенице и формулише правила,
– лако се усмено и писмено изражава, – испољава активност на већини часова у идејама, решењима на нов начин, -самостално и уз помоћ наставника практично примењује знања, умења и вештине у истим и сличним ситуацијама, – испољава интересовања и упорност у савлађивању предвићених садржаја програма;
Оцену добар (3) добија ученик:
1) који је у целини усвојио основна знања, умења и вештине и половину проширених знања, умења и вештина, а према програму предмета; 2) чија су знања, умења и вештине на нивоу самосталне репродукције и разумевања уз помоћ наставника, односно на нивоу могућности ученика да:
– схвати значење научених садржаја, објашњења и да их повезује,
-уочава битно, а у ситуацијама анализа и закључивања захтева посебно залагање наставника и додатну помоћ,-има тешкоћа у брзом и течном усменом и писменом изражавању;
Оцену довољан (2) добија ученик:
1) који је усвојио основна знања, умења и вештине, а према програму предмета;
2) чија су знања, умења и вештине на нивоу репродукције уз наставникову помоћ, односно који: – испољава тешкоће у анализи чињеница, података, њиховом уопштавњу и закључивању, – има склоност ка пасивном запамћивању и механичком репродуковању,
– има тешкоћа у усменом и писменом изражавању,
– испољава несналажење у новим ситуацијама;
Оцену недовољан (1) добија ученик који није усвојио основна знања, умења и вештине из програма предмета.